google/wiki40b huggingface dataset:
Algimantas Totilas

Algimantas Totilas (g. 1934 m. balandžio 19 d. Ukmergėje) – smuikininkas, kalbininkas, chorvedys.

Biografija

Vokiečių okupacijos metais pradėjo lankyti mokyklą Mažeikiuose, 1944 m. su tėvais pasitraukė į Vokietiją ir apsigyveno Ingolstadte. Čia Algimantą mokė smuikuoti buvęs Mažeikių orkestro dirigentas Juozas Remys.
1949 m. emigravęs į JAV, A. Totilas keletą mėnesių gyveno netoli Waterbury, CT, o vėliau apsistojo Omahoje, NE. Lankė gimnaziją ir tęsė smuiko studijas pas pedagogą R. Fredicksoną, griežė pirmuoju smuiku gimnazijos simfoniniame orkestre (vienus metus buvo smuikų koncertmeisteris), kornetu grojo ir pučiamųjų orkestre. Surengė smuiko rečitalį Omahos Joslyno muziejuje.
Baigęs gimnaziją, 1953 m. įstojo į Omahos universitetą ir metus studijavo kompoziciją bei klausos lavinimą. Susidomėjęs ispanų ir vokiečių kalbomis, 1957 m. baigė kalbų studijas Omahos universitete. 1957 ir 1964 m. lankėsi Meksikoje – magistro laipsnį gavo La Universidad Interamericana, Saltillo, Coahuila, Mexico.
Nuo 1960 m. mokė ispanų ir vokiečių kalbų Papilliono gimnazijoje, o 1964–1994 m. ispanų kalbą dėstė Burke gimnazijoje Omahoje.
Nuo 1976 m. – Omahos lietuvių mišriojo choro (30–35 dalyviai) „Rambynas“ meno vadovas ir dirigentas. Choras kiekvieną sekmadienį gieda Šv. Antano bažnyčioje, dalyvauja dainų šventėse ir kituose tautiniuose renginiuose, koncertuoja kaimyninėse lietuvių kolonijose, dalyvauja radijo ir televizijos laidose. Pažymėtinas 1983 m. „Rambyno“ religinės muzikos koncertas Šv. Antano bažnyčioje ir 1987 m. koncertas Šv. Cecilijos katedroje, minint Lietuvos krikščionybės 600 metų jubiliejų. Chorui padeda asistentė ir solistė Irena Šarkaitė, vargonininkės Aldona Agurkytė, Dana Šalkauskaitė bei kitos muzikės. „Rambyno" choristai parengti 1998 m. II Pasaulio lietuvių dainų šventei Vilniuje.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Buivydonių piliakalnis

Piliakalnis

Piliakalnis įrengtas Dūmės kairiojo kranto kyšulyje. Aikštelė ovali, orientuota rytų – vakarų kryptimi, 5x8 m dydžio, apjuosta žiediniu 6-11 m pločio pylimu, kuris vakarų pusėje - 3,5 m, kitur - 1 m aukščio. Vakarinėje piliakalnio papėdėje yra 25 m pločio, 1 m gylio griovys. Šlaitai statūs, 5-9 m aukščio. Piliakalnis apaugęs lapuočiais.
Piliakalnis datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 2400 m². Išmatavimai: 60 m ilgio rytų – vakarų kryptimi ir 50 m pločio.

Aplinkiniai piliakalniai

Pridotkų piliakalnis 3,5 kmRuklos piliakalnis 32 km
Tartoko piliakalnis 30 kmMūro Strėvininkų piliakalnis 8,5 kmBūtkiemio piliakalnis 7 km
Burčiakų piliakalnis 8 kmBalceriškių piliakalnis 6 kmRokiškių piliakalnis 7 km
Basonių piliakalnis 7 kmNoreikiškių piliakalnis 12 km
Medžionių piliakalnis 9 kmBeižionių piliakalnis 17 km
Žuvyčių piliakalnis 9 km
Žmogus, kurio nebuvo

Siužetas

1949 m. Kalifornija, Santa Roza. Filmo siužetą pasakoja pagrindinis filmo herojus Edas Kreinas, – nekalbus 40–metis kirpyklos darbuotojas. Jo žmona Doris, turinti problemų su alkoholiu, dirba buhaltere parduotuvėje ir yra neištikima vyrui su savo viršininku „Didžiuoju Deivu“. Kartą į kirpyklą užsuka pravažiuojantis verslininkas apsikirpti ir pasiūlo Edui savo pinigus investuoti į naują cheminio valymo technologiją. Tam reikia 10 000 dolerių. Edas ryžtasi pinigus gauti šantažuojant žmonos viršininką. Jis pasiunčia anoniminį laišką. Gavęs pinigus iš „Didžiojo Deivo“ ir atidavęs verslininkui, pastarasis dingsta. Edas galvoja, kad jį apgavo.
Vieną vakarą „Didysis Deivas“ paskambina Edui ir paprašo užeiti į parduotuvę. Pasirodo, verslininkas buvo užėjęs pas Deivą ir taip pat prašė 10 000 dolerių, kas pasirodė jam labai keistai ir jis jėga privertė jį prisipažinti. Deivas puola Edą ir bando jį uždusinti, bet Edui po ranka pasitaiko kanceliarinis peilis, kuriuo nužudo Deivą. Policija suradusi trūkumą parduotuvės kasoje areštuoja Doris. Edas pasamdo geriausią advokatą Fredį Ridenšnaiderą. Matydamas, kad advokatas nelabai tiki Doris nekaltumu, Edas prisipažysta nužudęs Deivą, bet advokatas mano, kad taip Edas nori užtartį žmoną. Bet prieš teismo proceso pradžią Doris kameroje nusižudo. Patologoanatomas Edui praneša, kad Doris buvo nėščia.
Už likusius pinigus Edas nori padėti savo draugo dukrai Berdi siekiant karjeros skambinant fortepijonu. Jis nuveža ja parodyti žymiam muzikos mokytojui, bet merginos skambinimas pianisto nesužavi. Važiuojant automobiliu atgal, norėdama atsidėkoti Edžiui, Berdi ketina atlikti felaciją ir Edas padaro avariją. Prabudęs iš komos, Edas supranta, kad yra areštuojamas. Pasirodo, „Didysis Deivas“ iš verslininko parodymus gavo, o paskui nužudė ir paskandino kartu su automobiliu ežere. Mažiną su lavonu atsitiktinai surado vaikai, o prie jo – verslininko ir Edžio sutartį. Policijos nuomone, Edis privertė žmoną iš parduotuvės kasos pavogti pinigus, kad galėtų investuoti į naują verslą, o paskui nužudo verslininką. Edas nuteisiamas mirties bausme...
Ekvadoro vėliava

Ekvadoro vėliava naudojama nuo 1860 m. rugsėjo 26 d.
Pagal 1900 m. gruodžio 5 d. įstatymą Ekvadoro civilinė vėliava yra padalinta į 3 horizontalias juostas: viršutinę pusę vėliavos sudaro geltona juosta, apatinė pusė padalinta į mėlyną ir raudoną. Valstybinė vėliava centre turi šalies herbą. Tačiau valstybinė vėliava dažnai naudojama vietoj civilnės, nes pastaroji praktiškai nesiskiria nuo Kolumbijos vėliavos. Prezidento ir karinė vėliavos skiriasi savo proporcijomis. Be to, Ekvadoras – vienintelė pasaulyje šalis, turinti specialią vėliavą valstybiniams pastatams. Tai civilinė vėliava, su 22 žvaigžėmis (simbolizuoja provincijas) mėlynoje juostoje (dėl to primena Venesuelos vėliavą).
Mūsų žodis (Brazilija)

Istorija

Leistas vietoje 1932 m. uždaryto laikraščio „Darbininkų žodis“. Leido Brazilijos komunistų partijos lietuvių frakcija 2–3 kartus per mėnesį. Iš viso išėjo 92 numeriai.
Ruandos istorija

Nepriklausomybė

1959 m. hutų sukilimas prieš tutsių valdžią padarė didelę įtaką Ruandos politiniam gyvenimui. Apie 150 000 tutsių buvo ištremti į kaimynines šalis Burundį ir Ugandą. Šalyje likę tutsiai neturėjo jokių galimybių dalyvauti šalies valdyme. 1962 m. Ruanda tapo nepriklausoma respublika, valdoma hutų lyderių. 1963 m. dešimt tūkstančių anksčiau pabėgusių tutsių mėgino susigrąžinti prarastą valdžią. Tačiau šis mėginimas buvo žiauriai numalšintas. Kruviname pilietiniame kare buvo nužudyta daugybė tutsių. Šalyje pasilikusių tutsių skerdynės tęsėsi dar ne vienerius metus.
Domina

Akademinis titulas

Kembridžo universitete pagarbumo kreipinys domina (trumpinys angl. Dna) naudojamas kalbant apie moterį, turinčią menų bakalauro (menų bakalauro, bet ne menų magistro) laipsnį
Chilokas

Istorija

Chilokas įkurtas 1895 m. kaip geležinkelio stotis. 1929 m. perorganizuotas į darbininkų gyvenvietę. 1951 m. suteiktas miesto statusas.
Vyčio Kryžiaus ordino Komandoro didysis kryžius

Vyčio kryžiaus ordino Komandoro didysis kryžius – šeštas pagal reikšmę aukščiausias Lietuvos valstybės apdovanojimas. Lietuvos Respublikos Prezidento dekretu Vyčio Kryžiaus ordinu apdovanojami asmenys, pasižymėję didvyriška narsa ir ištverme ginant Lietuvos Respublikos laisvę ir nepriklausomybę.

Istorija

Vyčio Kryžiaus ordinas įsteigtas 1919 m., kai kovose su bolševikais susikūrė Lietuvos kariuomenė. Pradžioje vadintas kryžiumi „Už Tėvynę“ ir buvo aukščiausias valstybės apdovanojimas. 1920 m. vasario 3 d. Prezidento įsaku pavadintas Vyčio Kryžiumi. 1927 m. balandžio 1 d. priimtas Vyčio Kryžiaus įstatymas, o tų pačių metų rugpjūčio 31 d. patvirtintas Vyčio Kryžiaus statutas. 1930 m. rugsėjo 1 d. pavadintas Vyčio Kryžiaus ordinu. 1938 m. lapkričio 23 d. Kaune įvyko Vyčio Kryžiaus kavalierių suvažiavimas, skirtas pagerbti labiausiai pasižymėjusiems kovoje dėl Lietuvos laisvės asmenims.
Vyčio Kryžiaus ordinas – pirmasis 1991 m. sausio 15 d. atkurtas tarpukario Lietuvos valstybės apdovanojimas. 1991 m. pirmuosius Vyčio Kryžiaus ordino ženklus pagamino dailininkas Aloyzas Jonušauskas, vėliau gamino Vilniaus kombinatas „Dailė“, šiuo metu – Lietuvos monetų kalykla ir TŪB „Gurtana“. Iki 1996 m. ordino kaspinus gamino Lietuvos tekstilės institutas, dabar – Danijos firma Morch and Sons Kopenhagoje.
1991–2000 metais Vyčio Kryžiaus ordinu apdovanoti 396 asmenys. Iš jų: 2-ojo laipsnio – 30. Pirmasis ordino ženklas įteiktas 1996 m. Bosnijoje žuvusio vyresniojo leitenanto Normundo Valterio šeimai.
Vyčio Kryžiaus ordino šventė – lapkričio 23-oji – Lietuvos karių diena.
XV amžiaus 2-asis dešimtmetis

XV amžiaus antrasis dešimtmetis prasidėjo 1411 metais ir baigėsi 1420 metais
Tūkstantmečiai: 1 tūkstantmetis – 2 tūkstantmetis – 3 tūkstantmetis
Amžiai: XIV amžius – XV amžius – XVI amžius
Dešimtmečiai: 7-as 8-as 9-as 10-as 1-as - 2-as - 3-as 4-as 5-as 6-as 7-as
Metai: 1411 1412 1413 1414 1415 1416 1417 1418 1419 1420
Pakiršinys

Istorija

Pakiršinio žemė minima nuo 1498 m.
Lauryno Ivinskio premija

Lauryno Ivinskio premija – premija, nuo 1990 m. kasmet skiriama už geriausią per metus išleistą lietuvišką kalendorių.

Premija

Premiją įsteigė Šiaulių rajono savivaldybė. Premijos tikslas – skatinti dabartinius Lietuvos kalendorių sudarytojus, pirmųjų lietuviškųjų kalendorių pradininko Lauryno Ivinskio tradicijų tesėjus. Premijai gali būti pristatomi visi lietuviškus kalendorius išleidę autoriai, gyvenantys Lietuvos Respublikoje. Paraiškas premijai turi teisę teikti leidyklos, meno kūrėjų asociacijos, nevyriausybinės organizacijos, kiti juridiniai ir fiziniai asmenys. Nominantus atrenka penkeriems metams Savivaldybės administracijos direktoriaus įsakymu sudaryta komisija iš septynių narių, į kurios sudėtį įeina Šiaulių universiteto, Lietuvos kraštotyros draugijos Šiaulių rajono skyriaus tarybos, Šiaulių rajono savivaldybės administracijos Kultūros bei Švietimo ir sporto skyrių atstovai.
Premija įteikiama rugpjūčio mėn. Premija mokama iš Savivaldybės kultūros centrui skirtų savivaldybės biudžeto asignavimų. Premija yra vieno tūkstančio litų dydžio, prie šios sumos gali prisidėti ir rėmėjai.
Leksingtonas (Kentukis)

Istorija

Leksingtonas įkurtas 1775 m.; miesto teisės nuo 1832 m. 1974 m. prie Leksingtono prijungtas Fajetas. 1780 m. mieste įkurtas Transilvanijos universitetas, 1865 m. Leksingtono teologijos seminarija ir Kentukio universitetas.

Ekonomika

Yra oro uostas. Išplėtota mašinų, automobilių ir jų dalių, spausdinimo įrenginių gamyba, metalo apdirbimo, elektronikos, plaušienos ir popieriaus, maisto (burbono – amerikietiško viskio) pramonė. Leksingtono apylinkėse auginami tabakai, veisiami žirgai. Yra Amerikos veislinių gyvulių augintojų asociacijos būstinė.
Veikia vaikų, krepšinio muziejai, teatrai, Kentukio arklių parkas. Vyksta Kynelando žirgų lenktynės. Netoli nuo Leksingtono yra Leksingtono–Blugraso karinė bazė.
Vytautas Pranciškus Lukaševičius

Biografija

1956 m. baigė Lietuvos žemės ūkio akademiją. 1956–1959 m. Troškūnų, 1960–1962 m. Pasvalio rajono vykdomojo komiteto pirmininkas. 1962–1963 m. Pasvalio rajono gamybinės žemės ūkio valdybos viršininkas. 1963–1978 m. LKP Rokiškio rajono komiteto I-asis sekretorius. 1978–1988 m. miškų ūkio ir miško pramonės, 1988–1990 m. miškų ūkio ministras. 1990–1994 m. Miškų instituto inžinierius.
1961–1964 m. LKP Revizijos komisijos narys, nuo 1964 m. LKP CK narys. 1963–1971 m. LSSR AT deputatas. Paskelbė straipsnių apie Lietuvos miškų ūkio raidą, populiarino gamtosaugos idėjas.
Janos–Oimiakono kalnynas

Janos-Oimiakono kalnynas (rus. Яно-Оймяконское нагорье) – kalnų sistema Rusijoje, šiaurės rytų Sibire, Jakutijoje. Driekiasi 1100 km tarp Čerskio kalnagūbrio rytuose ir Verchojansko kalnagūbrio vakaruose. Atskiros viršūnės iškyla virš 2000 m. Būdinga vidutinkalnių sistema, besimainanti su plačiais plokščiakalniais (Janos, Oimiakono, Elgyno) bei tarpukalnių įdubomis. Sudarytas iš aleuritų, smiltainio, molio skalūnų, granitinių intruzų. Išgaunamas auksas, alavas, polimetalų rūdos. Kalnyne ištakas gauna Janos, Indigirkos baseinų upės.
Slėniuose ir žemutinėje šlaitų dalyje vyrauja maumedžių retmiškių taiga, aukščiau – kalnų tundra, dalyje pietinių šlaitų – stepės.
Juros periodo parkas (filmas)

Siužetas

Verslininkas Džonas Hamondas (Richard Samuel Attenborough) planuoja atidaryti naują zoologijos sodą/pramogų parką atokioje Ramiojo vandenyno saloje, bet šiame parke bus laikoma ne šių laikų gyvūnija, o klonuoti dinozaurai. Hamondas į savo dar nebaigtą parką pasikviečia žinomus mokslininkus norėdamas išgirsti jų nuomonę ir įrodyti investuotojams, jog parkas saugus, bet priešistorinės pabaisos ištrūksta.
Alvydas Žabolis

Alvydas Žabolis – finansininkas, finansų vadybininkas, investicinės bankininkystės specialistas, bendrovės „Žabolis ir partneriai“ steigėjas ir vadovas.
Etošos nacionalinis parkas

Istorija

Parkas buvo įkurtas 1907 m., kai Namibija buvo Vokietijos imperijos dalis. Tuo metu parko teritorija buvo 100 000 km². Tai buvo didžiausias parkas pasaulyje. Dėl politinių priežasčių parko teritorija, nuo jos įkurimo keitėsi. Šiuo metu parko teritorija mažesnė nei ketvirtis teritorijos lyginant nuo įkurimo.
Simon Swig

Biografija

Gimė 1862 m. Prienuose, Švenčionių rajone. 1875 m. emigravo į JAV, greitai užsidirbo pakankamai pinigų, kad galėtų atsivežti ir savo tėvus. Įsidarbino banke ir pradėjo dalyvauti vietos politikoje. XX a. pradžioje tapo Bostono banko Tremont Trust Company viceprezidentu. Greitai tapo ir banko valdytoju. 1926 m. tapo banko Tamiami Banking Company vadovu. S. Svigas turėjo didelę įtaką Bostono bankų sistemoje, jis prisidėjo prie italų kilmės aferisto Charles Ponzi sulaikymo. Savo valdomuose bankuose pradėjo taikyti naują sistemą, kai už laikomus indėlius mokamos palūkanos, tačiau tuo metu ši sistema nepasiteisino ir jo bankų įtaka pradėjo mažėti. Taip pat būdamas tolerantišku jis į savo bankus priimdavo dirbti įvairių tautybių ir rasių darbuotojus, už tai Bostono bankininkų gildija buvo labai nepatenkinta ir įvairiai kenkė S. Svigo bankams, kol galiausiai šie priartėjo prie bankroto ribos.
Šešias kadencijas buvo Tauntono miesto tarybos narys. Buvo miesto Respublikonų partijos iždininkas. Dviems kadencijoms išrinktas į Masačusetso valstijos tarybą. Tris kadencijas buvo Jungtinių Valstijų Atstovų rūmų narys. 1881 m. birželio 7 d. vedė Pearl Fannie Levy. Mirė 1939 m. liepos 30 d. Tauntone.
Stuporas

Stuporas – psichikos ligų simptomas, būdingas ligonio nejudrumas ir nekalbumas. Kai ji ryški, ligoniai visai nereaguoja į aplinkinius, dėl padidėjusio raumenų tonuso būna sustingę. Stuporas suskirstytas į keletą formų.

Depresinis stuporas

Pasireiškia, esant giliai depresijai, kai yra depresijos triada. Ligonis liūdnas, sustingusio veido, jį labai sunku prakalbinti, kartais jis atsisako valgyti.

Psichogeninis stuporas

Sukelia afektinė – šoko reakcija, ligonį staiga ištikus didelei nelaimei (stichinė nelaimė, artimo žmogaus mirtis ir kt.). Reakcija panaši į apmirimą, nualpimą arba labai stipraus susijaudinimo būseną, būdingą ne tik žmonėms, bet ir gyvuliams.

Isterinis stuporas

Iš esmės yra isterinės asmenybės reakcija į psichinę traumą. Nepalankios situacijos metu (pvz., susiginčiję su kaimynu) tokie žmonės nualpsta, tampa vangūs, atrodo bejėgiai, jų veide kančia.

Apatinis stuporas

Būdingas ne tik visiškas neveiklumas, bet ir abejingumas, interesų ir norų išnykimas. Ligoniai ištisomis dienomis guli lovoje, nekreipia dėmesio į tai, kas vyksta aplink juos, nesirūpina ir savimi (jie abejingi savo išorei, apsirengimui).
Sun Microsystems

Sun Microsystems (NASDAQ: SUNW) buvo kompiuterių programinės ir techninės įrangos gamintoja, įsikūrusi Santa Klaroje, Kalifornijoje, Silicio slėnyje.
2010 m. sausio 27 d. šią kompaniją įsigijo Oracle už 7,4 mlrd. JAV dolerių.

Techinė įranga

Gamino našius, bet dėl didelės kainos tik galinguose serveriuose bei darbo stotyse naudojamus RISC SPARC šeimos procesorius. Paskutinis populiarus modelis – UltraSPARC IV.

Operacinės sistemos

Kurė atvirą Unix tipo operacinę sistemą Solaris bei grafinę Java Desktop aplinką Solaris bei Linux sistemoms (GNOME pagrindu).

Biuro programos

Daugiausia prisidėjo prie universalaus laisvo biuro programų paketo OpenOffice.org kūrimo bei tobulinimo, kurio pagrindu gamino nuosavybinį biuro programų paketą StarOffice.

Programų kūrimo įrankiai

Sun Microsystems gamino daug programinės įrangos kūrimo priemonių, tarp jų – laisvą NetBeans integruotą programavimo aplinką bei Sun Studio.

Java

Java – tai programavimo kalba ir nemokama platforma populiariausioms operacinėms sistemoms. 2006 m. Sun paskelbė jog jų Java išpildymas palaipsniui pereina prie atviro kodo ir po keleto metų bus platinamas su GPL licencija, praplėsta sujungimo išimtimi.
Savo užmojais Java kalbai prilygsta nebent amžinų konkurentų Microsoft .NET platforma.

Sertifikavimas

Kompanija turėjo egzaminavimo tarnybų tinklą, leidžiantį daugelyje pasaulio vietų laikyti tuos pačius Java egzaminus ir gauti firmos vardu garantuojamą oficialų žinių įvertinimą.
Rimvydas Milašius

Biografija

Tėvai Ligija Milašienė, Vytautas Milašius. 1985 m. baigė Kauno politechnikos institutą. 1988 m. technikos mokslų kandidatas. Nuo 1998 m. Kauno politechnikos instituto (nuo 1990 m. Kauno technologijos universitetas) dėstytojas, nuo 2007 m. Tekstilės technologijos katedros vedėjas; profesorius. 1985–2003 m. Lietuvos tekstilės instituto mokslo darbuotojas, 1998–2003 m. instituto Tarybos pirmininkas.

Mokslinė veikla

Mokslinių tyrimų sritys techninė tekstilė, tekstiliniai kompozitai, nanopluoštinės struktūros. Paskelbė daugiau kaip 100 mokslinių straipsnių, dalį jų užsienio spaudoje, padarė 5 išradimus iš aviacijai ir kosmonautikai skirtų tekslilinių kompozitų.
Havličkūv Brodas

Istorija

Gyvenvietė, vadinta Brodu, yra minima nuo XII a. Sparčiai plėtėsi po sidabro atradimo. 1257 m. suteiktos miesto teisės. Nors dauguma gyvenvietės gyventojų kalbėjo vokiškai, jie buvo pavaldūs Bohemijos karūnai. 1310 m. buvo pervadintas į Německý Brod. Iki 1918 m. priklausė Habsburgų monarchijai.
XIX a. mieste vystėsi pramonė, tekstilės gamyba. Tapo svarbiu geležinkelio mazgu. Po Antrojo pasaulinio karo pervadintas į Havličkūv Brodas.
Daiva Barkauskienė

Biografija

1990 m. baigė Kauno medicinos institutą, gydytoja.
D. Barkauskienės personalinės įmonės savininkė, gydytoja – odontologė, 2010 m. UAB „Daiveda“ direktorė ir gydytoja – odontologė.
Naujosios sąjungos Lazdijų rajono skyriaus narė. 2000–2003 m., 2007–2011 m. ir nuo 2011 m. Lazdijų rajono savivaldybės tarybos narė. 
Sutuoktinis Gintaras, vaikai Martas, Lukas.
Kiaunoriai

Geografija

Kiaunoriai išsidėstę Žemaičių aukštumoje, į pietryčius nuo kaimo yra Tytuvėnų regioninis parkas. Kaimo teritorijos vakarine riba teka Šimša. Kiaunorių ąžuolas – gamtos paminklas.

Pavadinimo kilmė

Kaimo vardas kilęs nuo dvarą valdžiusios Kiaunarskių giminės.
Electric Light Orchestra

Biografija

Grupė buvo suburta tam, kad įgyvendintų grupės „The Move“ narių Rojaus Vudo ir Džefo Lyno norą kurti modernias pop dainas su stipriu klasikinės muzikos atspalviu, kurios patektų į lengvo roko kategoriją. Tiesa, grupei įrašius pirmąjį albumą, dėl nesutarimų su Lynu, Rojus Vudas ir dar du ELO nariai pasitraukė iš grupės. Jie buvo pakeisti kitais muzikantais. Tuo metu grupę sudarė 7 žmonės. Per sekančius kelerius metus ELO sudėtis ir toliau dažnai keitėsi, bet grupė turėjo 3 pastovius narius: klavišininką bei gitaristą Ričiardą Tandį, būgnininką Bevą Bevaną ir multi-instrumelistą Džefą Lyną, kuris, pradedant antruoju albumu, parašė visas originalias ELO dainas ir prodiusavo visus jų albumus. Grupės sudėtis stabilizavosi po 1974 m. išleisto albumo „Eldorado, A Symphony“, kai ELO nutarė kurti kiek paprastesnę muziką.
Iki XX a. 8-tojo dešimtmečio vidurio ELO tapo viena iš geriausiai parduodamų grupių pasaulyje. Nors ELO buvo vis populiaresnė Jungtinėse Amerikos Valstijose, kur jie tuo metu jau koncertuodavo stadionuose, iki 1976 m. išleisto šeštojo ELO studijinio albumo „A New World Record“, grupė buvo ignoruojama jų gimtojoje Jungtinėje Karalystėje. 1977–1980 m. grupė buvo savo šlovės viršūnėje: išleido geriausiai perkamus savo albumus ir rengė didžiausius koncertus. Devynis mėnesius trukęs ELO pasaulinis turas „The Big Night“ tuo metu buvo pelningiausias gyvų koncertų turas muzikos istorijoje. Į vieną iš 92 turo koncertų susirinko net 80 000 žmonių.
1980 m. ELO sukūrė ir įrašė pusę muzikinio filmo „Xanadu“ garso takelio. Kitą pusę parašė Džonas Fararas ir atliko filmo žvaigždė Olivia Newton-John. Nors filmas nebuvo populiarus, garso takelis buvo itin gerai perkamas ir hitais tapo dainos iš abejų garso takelio dalių. 1981 m. išleistas albumas „Time“ buvo grįžimas prie ankstesnės, artimesnės progresyviam rokui muzikos.
ELO pradėjo irti po 1983 m. išleisto albumo „Secret Messages“, kai ją paliko bosistas Kelis Groukutas ir būgnininkas Bevas Bevanas, kuris keleriems metams prisijungė prie grupės „Black Sabbath“. „Secret Messages“ susilaukė mažiau dėmesio nei ankstesni grupės albumai.
Lyno kontraktas įpareigojo jį sukurti dar vieną ELO albumą. 1985 m. Lynas, Tandis ir Bevanas sugrįžo į studiją ir įrašė paskutinį XX amžiaus ELO albumą „Balance of Power“. Nors singlas „Calling America“ pasiekė 18 vietą JAV ir 28 vietą JK, kitos albumo dainos sėkmės nesusilaukė.
1989 m. Bevanas įkūrė grupę „ELO Part II“ (liet. ELO. Antra dalis), kuri išleido du albumus ir daug koncertavo gyvai. Bevanas buvo vienintelis buvęs ELO narys šioje grupėje ir 2000 m. jis grupę paliko. Likę nariai, dėl teisinių priežasčių pakeitę pavadinimą į „The Orchestra“, koncertuoja iki šiol.
Nors 2001 m. albumas „Zoom“ buvo išleistas kaip grupės ELO kūrinys, iš esmės tai buvo Džefo Lyno solinis albumas: be jo į grupę grįžo tik vienas originalus ELO narys, Ričiardas Tandis, kuris dalyvavo tik vienos dainos įrašyme. Tarp kviestinių muzikantų buvo eks-bitlai Džordžas Harisonas ir Ringo Staras.
Algirdas Genevičius

Biografija

Gimė 1952 m. birželio 21 d. Dovainonyse. Iki 1967 m. mokėsi Dovainonių aštuonmetėje mokykloje, 1967–1970 m. – Kauno technikos mokykloje. 1991 m. baigė Vilniaus universiteto Pramonės ekonomikos ir valdymo fakultetą, įgijo ekonomikos magistro kvalifikacinį laipsnį. Nuo 1992 m. statybinės firmos UAB "Laigirda" savininkas ir vykdomasis direktorius. Nuo 2014 m. LR aplinkos ministerijos viceministras.
Gediminas Švilpa

Biografija

2000 m. Vilniaus Gedimino technikos universitete baigė transporto inžinerinę ekonomiką ir vadybą, ekonomistas-inžinierius.
Nuo 2004 m. Tėvynės sąjungos Vilniaus miesto skyriaus narys.
2007–2011 m., 2011-2015 m., 2015-2019 m. Vilniaus miesto savivaldybės tarybos narys.  Vlniaus miesto TS-LDK skyrių sueigos vicepirmininkas.
Vedęs, turi 3 vaikus.
Kristina fon Holštein-Gotorp

Biografija

Kristina – hercogo Adolfo I Holštein-Gotorpo ir jo žmonos Kristinos Hesen duktė. Kristina turėjo ištekėti už karaliaus Žygimanto III, bet tas sulaužė savo pažadus. Kristina, kuri niekada nesugebėjo išgyventi įžeidimo, tapo antrąja žmona busimo Švedijos karaliaus Karolio IX. Santuoka įvyko 1592 m. rugpjūčio 22 d. Niučiopingo pilyje. Ji buvo 23 metais jaunesnė už karalių. Karolis IX ir Kristina buvo karūnuoti 1607 metų kovo 15 d. Upsalos katedroje.
Kristina labai ekonomiškai vykdė namų ūkį ir buvo valdinga bendraudama su vaikais. Ji sėkmingai užkirto kelią savo sūnaus Gustavo II Adolfo meilės ryšiams su Eba Braga ir pasikėlimą į Rusijos sostą savo jaunesnįjį sūnų Karolį Pilypą.
Po vyro mirties ir savo mylimo sūnaus Karolio netekties Kristina pasitraukė iš viešojo gyvenimo.
Traversas (fortifikacija)

Paskirtis

Traversu gali būti gynybinė priedanga iš nejudinto grunto, paliekama apkasų įrengimo metu, arba iš rąstų, betono ar kitos medžiagos, suręsta slėptuvės statybos metu. Kareiviams, pabūklams ar kitoms ugnies pozicijoms traversas sukuria palankias gynybines sąlygas, priešui netikėtai pakeitus atakos kryptį ar įvedus rezervinius pajėgumus iš užnugario. Traversai naudojami ir kaip priedanga šaudmenims padėti.